KOMISSION ASETUS (ETY) N:o 2027/92, annettu 22 päivänä heinäkuuta 1992, Ranskan merentakaisten departementtien viljatuotteiden erityisen hankintajärjestelmän soveltamista koskevista yksityiskohtaisista säännöistä ja arvioidun hankintataseen vahvistamisesta annetun asetuksen (ETY) N:o 388/92 muuttamisesta ja durumvehnän rouheiden ja karkeiden jauhojen toimitustuen määrän vahvistamisesta



Virallinen lehti nro L 207 , 23/07/1992 s. 0021 - 0022

Suomenk. erityispainos Alue 3 Nide 43 s. 0146

Ruotsink. erityispainos Alue 3 Nide 43 s. 0146



KOMISSION ASETUS (ETY) N:o 2027/92, annettu 22 päivänä heinäkuuta 1992, Ranskan merentakaisten departementtien viljatuotteiden erityisen hankintajärjestelmän soveltamista koskevista yksityiskohtaisista säännöistä ja arvioidun hankintataseen vahvistamisesta annetun asetuksen (ETY) N:o 388/92 muuttamisesta ja durumvehnän rouheiden ja karkeiden jauhojen toimitustuen määrän vahvistamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Ranskan merentakaisten departementtien tiettyjä maataloustuotteita koskevista erityistoimenpiteistä 16 päivänä joulukuuta 1991 annetun neuvoston asetuksen (ETY) N:o 3763/91(1) ja erityisesti sen 2 artiklan 6 kohdan, sekä katsoo, että asetuksen (ETY) N:o 3763/91 2 artiklan säännösten mukaisesti komission asetuksessa (ETY) N:o 388/92(2), sellaisena kuin se on muutettuna asetuksella (ETY) N:o 467/92(3), vahvistetaan Ranskan merentakaisten departementtien viljatuotteiden arvioitu hankintatase; tämä tase mahdollistaa sen, että tietyille kyseisille tuotteille säädettyjä määriä voidaan vaihtaa keskenään, sekä sen, että rehuviljalle vahvistettua kokonaismäärää voidaan tarvittaessa suurentaa varainhoitovuoden aikana; saadun kokemuksen vuoksi ja Ranskan merentakaisten departementtien viljantarpeen tyydyttämiseksi on ilmeisesti tarpeen muuttaa tätä arvioitua tasetta; tämän vuoksi on syytä muuttaa asetuksen (ETY) N:o 388/92 liitettä, asetuksen (ETY) N:o 3763/91 2 artiklan 3 kohdan säännösten mukaisesti on syytä vahvistaa tuki yhteisöstä peräisin olevien durumvehnän rouheiden ja karkeiden jauhojen toimittamiseksi Ranskan merentakaisiin departementteihin; jos tämän tuen määrittämiseksi vahvistetaan vientituen suuruinen määrä, johon lisätään kiinteä maksuosa pienten toimitusten huomioon ottamiseksi, tulee yhteisön tuotteista kilpailukykyisiä kolmansista maista peräisin olevien tuotteiden kanssa, vientituet vahvistetaan ottaen huomioon viljojen ja vilja-alan tuotteiden hinnat yhteisön markkinoilla sekä niiden hinnat maailmanmarkkinoilla; tukien on katettava erityisesti näiden hintojen välinen ero, tässä asetuksessa säädettyjä toimenpiteitä on voitava soveltaa täysin vuoden 1992 toisena puolivuotiskautena, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 388/92 liitteen taulukko "Vuoden 1992 toinen puolivuotiskausi" tämän asetuksen liitteen taulukolla. 2 artikla Tuki muualla yhteisössä jalostetuista viljoista valmistettujen, CN-koodiin 1103 11 10 kuuluvien durumvehnän rouheiden ja karkeiden jauhojen toimittamiseksi Ranskan merentakaisiin departementteihin on yhtä suuri kuin tämän tuotteen vientituki, johon on lisätty kuusi ecua tonnilta. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan heinäkuun 1 päivästä 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o L 356, 24.12.1991, s. 1 (2) EYVL N:o L 43, 19.2.1992, s. 16 (3) EYVL N:o L 53, 28.2.1992, s. 14 LIITE "Vuoden 1992 toinen puolivuotiskausi >TAULUKON PAIKKA> "